cyanic-selkie/wikianc huggingface dataset:
নন্দনতত্ত্ব
উৎপত্তি
মানুষের নিজের জীবনের মতোই সৌন্দর্যানুভূতির ইতিহাস দীর্ঘ। সভ্যতার জটিল বিকাশের ধারায় সৌন্দর্যতত্ত্বকেও প্রাথমিক যুগে সহজ এবং আধুনিককালে জটিল এবং অবাস্তবের লক্ষণযুক্ত দেখা যায়।
কোনো বস্তু বা ঘটনা সম্পর্কে ব্যক্তির মনের আবেগময় অনুভূতি এবং তার ভাষাগত প্রকাশ ব্যতীত শিল্পকলা, ভাস্কর্য, সঙ্গীত এবং অন্যান্য মানবিক সৃষ্টিকে সুন্দর কিংবা অসুন্দর এবং ভালো কিংবা মন্দ হিসাবে বিচারের প্রয়াসকে সৌন্দর্যতত্ত্ব বলে অভিহিত করা হয়। সৌন্দর্যতত্ত্ব বলতে উপর্যুক্ত বিষয়গুলি সম্পর্কে বিশেষ কোনো তত্ত্বকে বুঝায় না। এর দ্বারা উপর্যুক্ত বিষয়গুলির উপরে বিভিন্ন যুগে বিভিন্ন চিন্তাবিদের চিন্তা কিংবা ভাবধারার কথা বুঝায়। সৌন্দর্যতত্ত্বের সামগ্রিক আলোচনায় সুন্দর এবং অসুন্দরের অথবা ভাল এবং মন্দের কোনো নির্দিষ্ট আদর্শ কিংবা মানদণ্ড আছে কিনা সে প্রশ্ন নিয়েও আলোচনা করা হয়।
সৌন্দর্য়তত্ত্বের উদ্ভব প্রায় আড়াই হাজার বছর পূর্বে ব্যাবিলন, মিসর, ভারতবর্ষ এবং চীনের দাস-প্রধান সমাজে লক্ষ্য করা যায়। পরবর্তীকালে গ্রিসের হেরাক্লিটাস, সক্রেটিস, প্লেটো, এ্যারিসস্টটল এবং অপরাপর দার্শনিকের রচনায় সৌন্দর্যতত্ত্বের জটিলতর বিকাশের আমরা সাক্ষাৎ পাই। প্রাচীন রোমের দার্শনিক লুক্রেশিয়াস এবং হোরেসও সৌন্দর্যতত্ত্ব নিয়ে আলোচনা করেন। মধ্যযুগে সেণ্ট অগাস্টিন এবং টমাস একুইনাস প্রমুখ ধর্মতাত্ত্বিকগণ সৌন্দর্যতত্ত্বে রহস্যবাদের আমদানি করেন। তাদের মতে, জগতাতীত এক ঐশ্বরিক সুন্দরের অস্তিত্ব রয়েছে। সেই ঐশ্বরিক সুন্দরের মানদণ্ডেই জাগতিক বস্তুনিচয়ের সৌন্দর্য পরিমাপ করতে হবে। মধ্যযুগের এই রহস্যবাদের প্রতিক্রিয়া ঘটে পরবর্তীকালে নব-জাগরণের চিন্তাবিদ এবং দার্শনিকগণের মধ্যে। এঁদের মধ্যে পেতরার্ক, আলবার্ট, লিওনার্দো দা ভিঞ্চি, দুরার,ব্রুনো এবং মণ্টেনের নাম বিখ্যাত। পাশ্চাত্যের নব-জাগরণের পরবর্তী জ্ঞানাস্বেষণের যুগের চিন্তাবিদদের মধ্যে বার্ক, হোগার্ত, ডিডেরক, রুশো, লেসিং প্রমুখ খ্যাতি অর্জন করেন। মানবতাবাদের এই ঐতিহ্যকে বহন করে সাহিত্যের ক্ষেত্রে শিলার এবং গ্যেটে ঘোষণা করেন যে, সৌন্দর্য এবং শিল্পের উৎস হলো মানুষ এবং তার বাস্ত জীবন।
সৌন্দর্যতত্ত্বের ইতিহাসে দুটি প্রধান ধারার সাক্ষাৎ সব যুগেই পাওয়া যায়। এদের একটি হচ্ছে সৌন্দর্য সম্পর্কে বস্তুবাদী ধারণা; অপরটি ভাববাদী। ভাববাদী সৌন্দর্যতত্ত্ব সৌন্দর্যকে অতি-প্রাকৃতিক একটি সত্তা বলে ব্যাখ্যা করার চেষ্টা করেছে। অতি-প্রাকৃতিক এই সত্তা সাধারণ মানুষের বুদ্ধি এবং সিদ্ধির অতীত। সমাজের উচ্চতর শ্রেণীর মানুষের পক্ষেই মাত্র এই নিকষ সুন্দরকে উপলব্ধি করা সম্ভব। এরূপ ব্যাখ্যায় ভাববাদী সৌন্দর্যতত্ত্ব এবং সুন্দরের ধর্মীয় রহস্যবাদী কল্পনায় কোনো পার্থক্য নেই। সাধারণ মানুষকে অজ্ঞানতার মোহ আবদ্ধ রাখার প্রয়াস সমাজের শক্তিমান শ্রেণীগুলো সব যুগেই করে এসেছে। সৌন্দর্যতত্ত্বের ক্ষেত্রে দর্শনের অন্যান্য মৌলিক প্রশ্নের ন্যায় ভাববাদের বিরোধী ব্যাখ্যা হচ্ছে বস্তুবাদী ব্যাখ্যা। বস্তুবাদী দার্শনিকগণ মানুষের বাস্তব পরিবেশ এবং জীবনের মধ্যেই সৌন্দর্যানুভূতির সৃষ্টি এবং বিকাশকে লক্ষ্য করেছেন। সৌন্দর্যতত্ত্বে বস্তুবাদ এবং ভাববাদের বিরোধ সমাজের শোষক এবং শোষিতের বাস্তব বিরোধের ভাবগত প্রতিফলন।
ব্যাপকতার দিক থেকে সৌন্দর্যতত্ত্ব কেবল শিল্পকলার সৌন্দর্যকে বিশ্লেষণ করে না। শিল্পকলার সৌন্দর্যের বিশ্লেষণে সৌন্দর্যতত্ত্বের একটি প্রয়োগগত দিক মাত্র। ব্যাপকভাবে সৌন্দর্যতত্ত্বের আলোচ্য হচ্ছে মানুষ। তার সৃজনশীল ক্ষমতার বাস্তব প্রকাশে, মহতের জন্য জীবন উৎসর্গে, দাসত্ব থেকে মুক্তির সংগ্রামে যে আনন্দানুভূতি সে বোধ করে কিংবা বর্বরতার আঘাতে যে ঘৃণা তার মনে উদ্ভূত হয়, তার বিকাশ-প্রক্রিয়া এবং বৈশিষ্ট্য।
বাংলা ব্যাকরণ
দর্শনের একটি বিশেষ শাখা হলো নন্দনতত্ত্ব। এর বিষয় সৌন্দর্য। বাংলা ভাষায় এই শব্দটি গৃহীত হয়েছে সংস্কৃত সমাসবদ্ধ পদ থেকে (নন্দন বিষয়ক তত্ত্ব/কর্মধারয় সমাস)। সংস্কৃত ক্রিয়ামূল √নন্দ এর ভাবগত অর্থ হলো― আনন্দ পাওয়া, আনন্দ দান করা। এর সাথে অন্ (ল্যুট) প্রত্যয় যুক্ত হয় নন্দন শব্দ তৈরি হয়েছে। √নন্দ্ ( আনন্দ পাওয়া, আনন্দ দান করা) +অন্ (ল্যুট)= নন্দন
নন্দন শব্দের আরও একটি রূপতাত্ত্বিক রূপ রয়েছে। এই শব্দটি উৎপন্ন হয় ণিজন্ত √নন্দি ক্রিয়ামূল থেকে। এর সাথে ইন (ইনি) প্রত্যয় যুক্ত হয়েও নন্দন শব্দ তৈরি হয়। √নন্দি +ইন (ইনি)=নন্দন
এই বিচারে নন্দন শব্দের অর্থ দাঁড়ায়― যা থেকে আনন্দ পাওয়া যায় বা যার দ্বারা আনন্দ দেওয়া যায়, তাই নন্দন। যেহেতু আনন্দের উৎস সৌন্দর্য তাই নন্দন শব্দের অন্য অর্থ হলো―সৌন্দর্য প্রদায়ক। এই বিচারে নন্দনতত্ত্বের আভিধানিক অর্থ হলো- সৌন্দর্যপ্রদায়ক তত্ত্ব। কিন্তু দর্শনবিদ্যার একটি বিশেষ শাখা হিসেবে নন্দনতত্ত্ব ব্যাপক অর্থ প্রদান করে। যতদূর জানা যায়, নন্দনতত্ত্ব শব্দটি প্রথম উল্লেখ করেছিলেন রবীন্দ্রনাথ। 'পরিচয়' পত্রিকার ১৩৩৯ বঙ্গাব্দের 'আধুনিক কাব্য' নামক প্রবন্ধে তিনি একটি বাক্যে এই শব্দটি ব্যবহার করেছিলেন এই ভাবে− নন্দনতত্ত্ব (Aesthetics) সম্বন্ধে এজ্‌রা পৌণ্ডের একটি কবিতা আছে।'
রবীন্দ্রনাথ নন্দনতত্ত্ব এবং সৌন্দর্যতত্ত্ব দুটো শব্দই ব্যবহার করেছেন। বর্তমানে Aesthetics-এর বাংলা শব্দ 'নন্দনতত্ত্ব'-ই প্রচলিত। এই শব্দটি নামবাচক বিশেষ্য। সত্তাতত্ত্ব অনুসারে এই শব্দের শ্রেণিকরণ করা হয় নিচের বিধি অনুসারে। ঊর্ধ্বক্রমবাচকতা { নন্দনতত্ত্ব | দর্শন | মানবিক বিজ্ঞান | জ্ঞান-শাখা | জ্ঞানস্বক্ষেত্র | প্রজ্ঞা | জ্ঞান | মনস্তাত্ত্বিক বিষয় | বিমূর্তন | বিমূর্ত সত্তা | সত্তা |}
ইংরেজি ব্যাকরণ
এর ইংরেজি Aesthetics, esthetics। এই শব্দটির উৎস গ্রিক। গ্রিক αἰσθητικός (aisthetikos, আইসথেটিকস), এর অর্থ হলো আমি অনুভব করি। এই শব্দটি প্রথম জার্মান ভাষায় গৃহীত হয়েছিল Æsthetik বানানে। ১৭৩৫ খ্রিষ্টাব্দের দিকে জার্মান দার্শনিক আলেকজান্ডার গটলীব বমগার্টন (Alexander Gottlieb Baumgarten) সৌন্দর্যবিদ্যার জন্য এই শব্দ ব্যবহার করেন। আধুনিক জার্মান বানান Ästhetik। একইভাবে ফরাসি শব্দ esthétique গৃহীত হয়েছিল গ্রিক থেকে। ইংরেজি ভাষায় এই শব্দটি এসেছে জার্মান শব্দ থেকে।
অ্যালবার্ট হ্রদ (দক্ষিণ অস্ট্রেলিয়া)
অ্যালবার্ট হ্রদ, গারিনদিয়েরি (Ngarrindjeri) ভাষায় যার নাম ইয়ার্লি (Yarli), তা দক্ষিণ অস্ট্রেলিয়ার মারি নদীমুখের নিকটবর্তী, আপাতভাবে একটি মিঠা পানির হ্রদ। এই হ্রদটি পূর্ণ হয় নিকটবর্তী বৃহত্তর হ্রদ আলেকজান্দ্রিনা’র পানি দ্বারা, যা নারুঙ (Narrung) শহরের কাছে অবস্থিত মুখ দিয়ে এই হ্রদের ভেতর প্রবাহিত হয়। দক্ষিণে নারুঙ উপদ্বীপ (Narrung Peninsula) কর্তৃক এই হ্রদ নোনা-পানির কুরঙ (Coorong) থেকে পৃথক হয়েছে। এই হ্রদের তীরে একমাত্র প্রধান শহর মেনিঙ্গি (Meningie)। আলেকজান্দ্রিনা ও অ্যালবার্ট হ্রদ একত্রে নিচের হ্রদ (Lower Lakes) নামে পরিচিত।
হ্রদের নামকরণ
উনবিংশ শতকে, দক্ষিণ অস্ট্রেলিয়ার তৎকালীন গভর্নর জর্জ গলার (George Gawler), রাণী ভিক্টোরিয়া’র স্বামী রাজপুত্র অ্যালবার্ট এর নামানুসারে এই হ্রদের নামকরণ করেন।
পর্যটন
মেলবোর্ন, লাইমস্টোন উপকূল, কুরঙ জাতীয় উদ্যান, টেইলেম বাঁক (Tailem Bend), মারি সেতু, এবং অ্যাডেলেইড থেকে আসা পর্যটকগণ নিয়মিতই অ্যালবার্ট হ্রদে বেড়াতে যান।
দর্শনার্থীরা এখানে মাছ ধরা, তাঁবুবাস, পদব্রজে জঙ্গলযাত্রা, পাখি দর্শন এবং জলক্রীড়া উপভোগ করে থাকেন।
পানিজনিত সমস্যা
কোন উল্লেখযোগ্য শাখানদী সংযোগ না থাকা এবং বাষ্পীভবনের উচ্চ হারের কারণে, অ্যালবার্ট হ্রদের পানি আলেকজান্দ্রিনা হ্রদের তুলনায় বেশি লবণাক্ত। এটা আবার আকারে ক্ষুদ্রতর ও অতটা গভীরও নয়। ২০০৮ সালে, অ্যালবার্ট হ্রদ ও আলেকজান্দ্রিয়া হ্রদের পানির মাত্রা এতটাই কমে যায় যে, অম্লীয় সালফেটযুক্ত মাটি গঠিত হতে শুরু করে। অম্লায়ন প্রতিরোধের জন্য সামুদ্রিক পানি দিয়ে হ্রদ প্লাবিত করার কথা উঠলেও, পানির ক্ষীয়মাণ সরবরাহ উজানে থাকা রাজ্যগুলোর সাথে কীভাবে ভাগাভাগি হবে, তা নিয়ে টানাপোড়েন থেকেই যায়। এখনও পর্যন্ত হ্রদটি পানিশূন্যতা এবং উচ্চ লবণাক্ততা’র আশংকায় রয়েছে।
পক্ষিকুল
থাম্ব|300x300px|মেনিঙ্গি'র অ্যালবার্ট হ্রদে দুটি পেলিক্যান পাখি|alt=|বামঅ্যালবার্ট হ্রদে,
মহাবিপন্ন কমলা-পেটযুক্ত টিয়া (orange-bellied parrot; বৈজ্ঞানিক নাম: Neophema chrysogaster),
বিপন্ন অস্ট্রেলেশীয় বিটার্ন (Australasian bittern; বৈজ্ঞানিক নাম: Botaurus poiciloptilus),
মোট বৈশ্বিক জনসংখ্যার ১% এরও বেশি সংখ্যক কেপ ব্যারেন রাজহাঁস (Cape Barren goose; বৈজ্ঞানিক নাম: Cereopsis novaehollandiae), অস্ট্রেলীয় পিঙ্গলবর্ণের পাহাড়ি হাঁস (Australian shelducks; বৈজ্ঞানিক নাম: Tadorna tadornoides), বড় পানকৌড়ি (great cormorants; বৈজ্ঞানিক নাম: Phalacrocorax carbo) এবং তীক্ষ্ম লেজের পানিকাটা (sharp-tailed sandpipers; বৈজ্ঞানিক নাম: Calidris acuminata) পাখির বসবাস রয়েছে।
বিধিবদ্ধ ব্যবস্থা
অ্যালবার্ট হ্রদ, আলেকজান্দ্রিনা ও অ্যালবার্ট হ্রদের সীমানাবর্তী গুরুত্বপূর্ণ পক্ষি বিচরণ এলাকার মধ্যে অন্তর্ভুক্ত, যা বার্ডলাইফ ইন্টারন্যাশনাল কর্তৃক 'পাখি ও অন্যান্য জীববৈচিত্র্য রক্ষার ক্ষেত্রে তাৎপর্যপূর্ণ' স্থান হিসেবে বিবেচিত হয়।
প্রশাসনিক মর্যাদা
সমগ্র অ্যালবার্ট হ্রদ এবং আলেকজান্দ্রিনা হ্রদকে ৮ মে, ২০১৪ তারিখে 'গ্রামীণ লোকালয়' হিসেবে ঘোষণা দিয়ে গ্যাজেট প্রকাশিত হয়। 'অ্যালবার্ট হ্রদ' লোকালয়ের সীমানা আর আলেকজান্দ্রিয়া হ্রদের গ্রামীণ লোকালয়, অ্যালবার্ট প্রণালীর (যা উভয় হ্রদকে সংযুক্ত করেছে) উত্তর পাশে পল্টালখ (Poltalloch) লোকালয়ের পল্টালখ সড়কের সাথে একই রেখায় পড়ে। ২০১৬ সালের আদমশুমারিতে এই লোকালয় অন্তর্ভুক্ত করা হয় এবং এর সীমানার মধ্যে কোন লোকজনের আবাস নেই বলে জানা যায়। সংলগ্ন লোকালয় নারুঙ এবং পল্টালখ এর সাথে এটা একই পোস্ট কোড "৫২৫৯" এর অন্তর্ভুক্ত।
মুহম্মদ ইউসুফ সিদ্দিক
মুহম্মদ ইউসুফ সিদ্দিক (জন্ম ১৯৫৭ খ্রীষ্টাব্দ) একজন বাঙালি শিলালিপি বিশারদ, ইতিহাসবিদ, পরিবেশ গবেষক, অধ্যাপক এবং লেখক। তাঁর কাজগুলো মূলত ঐতিহাসিক বাংলার সুলতানী আমলের শিলালিপির উপর আলোকপাত করে।  তাছাড়া সিদ্দিক সাহেব বাণী (বাংলা অ্যাসোসিয়েশন ফর নিডি পিপলস ইমপ্রুভমেন্ট) এর সভাপতি।
মুহম্মদ ইউসুফ সিদ্দিক বর্ত্তমানে বঙ্গীয় শিল্পকলা চর্চার আন্তর্জাতিক কেন্দ্রের অতিথি অধ্যাপক। ইতিপূর্বে তিনি সংযুক্ত আরব আমিরাতের শারজাহ বিশ্ববিদ্যালয়ের অধ্যাপক, জায়েদ বিশ্ববিদ্যালয়ের আরবী ও ইসলামী অধ্যয়ন বিভাগের প্রতিষ্ঠাতা প্রধান ছিলেন। ১৯৯১–৯২ সালে তিনি অক্সফোর্ড বিশ্ববিদ্যালয়ের সেন্টার ফর ইসলামিক স্টাডিজের ভিজিটিং ফেলো ছিলেন। তাঁর গবেষণা জীবনের একটা বড় অংশ কাটে হার্ভার্ড বিশ্ববিদ্যালয়ে। ১৯৮৭-৯১ সময়কালে তিনি আগাখান প্রোগ্রাম ফর ইসলামিক আর্কিটেকচারে (হার্ভার্ড বিশ্ববিদ্যালয়, ও ম্যাসাচুসেটস ইন্সটিটিয়ুট অব টেকনোলোজি [MIT]) পোস্ট ডক্টরাল রিসার্চার ও ফেলো ছিলেন।
অধ্যাপক সিদ্দিক সভ্যতা, সংস্কৃতি ও ইতিহাস বিষয়ে বাংলা, ইংরেজি, আরবী ও উর্দুতে বিস্তর লিখেছেন, যার মধ্যে আছে এনসাইক্লোপিডিয়া অব ইসলাম এর প্রায় এক ডজন ভুক্তি এবং নানা আন্তর্জাতিক পত্র-পত্রিকায় লেখা বহুবিধ প্রবন্ধাদি। তাঁর বেশ কিছু লেখা প্রকাশ পেয়েছে  হার্ভার্ড বিশ্ববিদ্যালয়ের মুকারনাস (১৯৯০), বুলেটিন অব দি স্কুল অব ওরিয়েন্টাল অ্যান্ড আফ্রিকান স্টাডিজ (২০০৫), এবং অক্সফোর্ড জার্নাল অব ইসলামিক স্টাডিজ (২০০৯) ইত্যাদি জার্নালগুলোতে। তাঁর এক অসামান্য কর্ম হল এপিগ্রাফি অ্যান্ড ইসলামিক কালচার: ইনস্ক্রিপশনস অব দি আর্লি মুসলিম রুলারস অব বেঙ্গল ১২০৫-১৪৯৪ (যুক্তরাজ্য: রুটলেজ, ২০১৬), যাতে দক্ষিণ এশিয়ার পূর্বাঞ্চলের প্রত্নলেখমালার সহায়তায় বাংলার সামাজিক, বুদ্ধিবৃত্তিক ও ধর্মীয় রূপান্তরের ভেতরের গতিবিধি বিশ্লেষণ করা হয়েছে। আরবী, উর্দু ও বাংলায় তিনি আরও বহু গ্রন্থের রচয়িতা, যথা: রিহলা মা’আ ’ল-নুকূশ আল-কিতাবিয়্যাহ ফী আল-বাঙ্গাল দামেশক: দার আল-ফিকর, ২০০৪, (লায়লা মুসাজাদেহ কর্তৃক ফার্সীতে অনূদিত, কাতিবাহহা, তেহরান: কেল্ক সিমিন, ২০০৪) ও মাশরিক মে ইসলামী তাহজীব কে আসার: বাঙ্গাল মে আরবী ওয়া ফার্সী কাতবাত, (NUST, ২০১৩), হিস্টরিকাল অ্যান্ড কালচারাল অ্যাসপেক্টস অব দি ইসলামিক ইনস্ক্রিপশনস: এ রিফ্লেক্টিভ স্টাডি অব সাম নিউ এপিগ্রাফিক ডিসকভারিজ (ICSBA, ২০০৯), এবং অ্যারাবিক অ্যান্ড পার্শিয়ান ইনস্ক্রিপশনস অব বেঙ্গল (ICSBA, ২০১৭)। তিনি ‘বাণী’ (বাংলা অ্যাসোসিয়েশন ফর নিডি পিপলস ইমপ্রুভমেন্ট) নামক পল্লী উন্নয়ন প্রকল্পের প্রতিষ্ঠাতা সভাপতি এবং পরিচালক, যা গ্রাম বাংলার দারিদ্র্য কবলিত এলাকাসমূহে সামাজিক ও সেবামুলক ক্ষুদ্রঋণ কর্মসূচি চালু করেছে।
প্রারম্ভিক জীবন এবং পরিবার
সিদ্দিক সাহেব ১৯৫৭ খ্রীষ্টাব্দের পহেলা ফেব্রুয়ারি তারিখে বীরভূম জেলার রাজগ্রাম পঞ্চায়েতের আম্ভুয়া গ্রামে তাঁর দাদীর আব্বা মাওলানা আব্দুর রহীমের ঘরে জন্মগ্রহন করেন। বাবার নাম অধ্যাপক মুহম্মদ মুজিবুর রহমান ও মায়ের নাম বিলকিস বেগম  সিদ্দিক সাহেবের দাদা মাওলানা আব্দুল গণী ও পরিবারের সদস্যরা এবাং আদিপুরুষরা মুর্শিদাবাদের সুজনীপাড়ার নিকটবর্তী গোপালগঞ্জ গ্রামে বসবাস করতেন। তাঁদের পূর্বপুরুষরা খোরাসানী ছিলেন বলে মনে করা হয়। তার নসবনামা নিম্নরূপ: মুহম্মদ ইউসুফ সিদ্দিক ইবনে মুজিবুর রহমান ইবনে আব্দুল গনী ইবনে আইয়ুব হোসেন ইবনে হাজী শাহাদত আলী ইবনে বুলাকী মণ্ডল ইবনে নেজামউদ্দীন বিশ্বাস ইবনে আব্দুল করিম বিশ্বাস ইবনে হায়দর আলী খাঁন। যতদূর জানা যায় হায়দার আলী পাঠান বংশোদ্ভূত ছিলেন যিনি উত্তর ভারত থেকে বাংলায় এসে সর্বপ্রথম গোপালগঞ্জে স্থায়ী হন। সম্ভবত তাঁর পূর্বপুরুষদের কেউ সুদুর খুরাসান থেকে খাইবার পাখতুনখাওয়া হয়ে উত্তর ভারত এসেছিল। ইংরেজ উপনিবেশ আমলের কোন এক পর্যায়ে পরিবারটি উপনিবেশবিরোধী আন্দোলনের সঙ্গে সম্পৃক্ত হয়ে যায় এবং নিজেদের আদি পারিবারিক উপাধি ‘খান’ রাজনৈতিক কারণে উহ্য রাখতে বাধ্য হয়।
একাডেমিক শিক্ষা এবং কর্মজীবন
সিদ্দিক সাহেব কমবেশী প্রায় সাত-আটটি (যেমন বাংলা, হিন্দি, উর্দু, পাঞ্জাবী, পুশতু [আফগান], ফারসি [ফার্সী], ইংরেজি ইত্যাদি) ভাষায় সাবলীল। তিনি সৌদি আরবের মক্কা শহরের জামেয়া উম্মুল কুরা থেকে ডিগ্রি অর্জন করেন। সিদ্দিক সাহেব বাংলাদেশের ইসলামী বিশ্ববিদ্যালয়ে ইসলামিয়াতের একজন সহযোগী অধ্যাপক হন। ১৯৯১ থেকে ১৯৯২, তিনি অক্সফোর্ড সেন্টার ফর ইসলামিক স্টাডিজ (ইংল্যান্ডের অক্সফোর্ডে অবস্থিত ইসলাম ও মুসলিম সমাজের উন্নত অধ্যয়নের কেন্দ্র) এ একজন ফেলো ছিলেন। সিদ্দিক সাহেব হার্ভার্ড বিশ্ববিদ্যালয়ে বিভিন্ন বিভাগে ১৯৮৭ থেকে ১৯৯৪ এবং ১৯৯৬ থেকে ১৯৯৮ পর্যন্ত ফেলো (Senior Fellow) হিসেবে কাজ করেন। তিনি হার্ভার্ড বিশ্ববিদ্যালয় এবং ম্যাসাচুসেট্‌স ইন্সটিটিউট অব টেকনোলজি (এমআইটি)  এর আগা খাঁন ইসলামী শিল্পকলা ও স্থাপত্যের ইতিহাস কার্যক্রম (Aga Khan Program for Islamic Architecture) এ  গবেষক ও ফেলো হিসেবে কাজ করেন। পরে তিনি সংযুক্ত আরব আমিরাতের  শারজা  বিশ্ববিদ্যালয়ে ইসলামী ইতিহাস ও সভ্যতার শিক্ষক হন। ১৯৯৮ থেকে ২০০১ খ্রীষ্টাব্দের মধ্যে, তিনি জায়েদ বিশ্ববিদ্যালয়ে আরবী ও ইসলামিয়ত বিভাগের শিক্ষক ও প্রতিষ্ঠাতা সভাপতি হিসেবে দায়িত্ব পালন করেন।
সিদ্দিক সাহেব ২০০৭ - ২০১৪ সালে পঞ্জাব বিশ্ববিদ্যালয়ের ইসলামী ইতিহাস, তহজীব এবং তমদ্দুনের উচ্চ শিক্ষা কমিশনের অধ্যাপক ছিলেন। ২০১১ খ্রীষ্টাব্দে, তিনি লাম্স (ব্যবস্থাপনা বিজ্ঞান বিশ্ববিদ্যালয় [Gurmani Center for Languages and Literature, University of Management Sciences {LUMS}]) এ গুরমানী ভাষা-সাহিত্য কেন্দ্রের আরবী ভাষার অতিথি অধ্যাপক হন। ২০১৩ সালে, তিনি বঙ্গীয় শিল্পকলা চর্চার আন্তর্জাতিক কেন্দ্রের সম্মানসূচক ফেলোশিপ লাভ করেন। তিনি ইসলামী বিশ্বকোষ  (Encyclopedia of Islam), মুকরনাস (Muqarnas, হার্ভার্ড বিশ্ববিদ্যালয়   এর Aga Khan Program for Islamic Architecture দ্বারা প্রকাশিত), সোয়াসের বুলেটিন অফ দ্যা ওরিএন্ট্যাল অ্যান্ড আফরিকান স্টাডীজ, জার্নাল অফ এশিয়াটিক সোসাইটি অফ বাংলাদেশ এবং জার্নাল অফ ইসলামিক স্টাডিজ (অক্সফোর্ড) এর জন্য অনেক নিবন্ধ লিখেছেন। সিদ্দিক 2018 থেকে 202৩ সাল পর্যন্ত ইন্টারন্যাশনাল সোসাইটি অফ বেঙ্গল স্টাডিজ (International Society of Bengal Studies) এর কার্যনির্বাহী পরিষদের সদস্য ছিলেন
কাজ
সিদ্দিক ইসলামি প্রত্নলিপিবিদ্যার একজন বিশেষজ্ঞ – বিশেষ করে বাংলার আরবি ও ফারসি শিলালিপি বিষয়ে। তার বই, এপিগ্রাফি এবং ইসলামিক কালচার (Epigraphy and Islamic Culture: Inscriptions of the Early Muslim Rulers of Bengal 1205 – 1494 Oxon, U.K., Routledge: 2016) এই অঞ্চলের ইসলামী শিলালিপির ইতিহাসে একটি গুরুত্বপূর্ণ রেফারেন্স হিসাবে বিবেচিত হয়।
অধ্যাপক সিদ্দিকের লেখা বই ‘নিদ্রিত শিলার জাগ্রত লিপি:: গৌড়বঙ্গের আরবী-ফার্সী প্রত্নলেখ ’
সংক্ষিপ্তসার
বাংলার সংস্কৃতি ও ঐতিহ্যের এক অনন্য উৎস আরবী ও ফার্সী শিলালিপি, যার ঐতিহাসিক উপাদান ও শিল্পসৌকর্য অতি চিত্তাকর্ষক ও মননস্পর্শী। তের শতাব্দিতে বাংলায় এক নতুন ধারার সভ্যতার আবির্ভাব ও ক্রমবিস্তারের ফলে ক্রমান্বয়ে এখানে এক সাংস্কৃতিক পরিবর্ত্তন ঘটতে শুরু করে যার মধ্য দিয়ে একটি স্বাধীন বাঙ্গালী জাতির সব ধরণরে মানষকি স্ফুরণ জাগ্রত হতে শুরু করে এবং এক ধরনরে বাঙালিয়ানা মনন  গড়ে উঠার লক্ষণ দেখা দেয়। বহির্বিশ্বেও এই বাঙ্গালী জাতীয় সত্তার পরিচিতি ক্রমাগত বাড়তে থাকে এবং বাংলার সাংস্কৃতকি প্রভাব ধীরে ধীরে বিভিন্ন এলাকায় ছড়াতে শুরু করে যার উজ্জলতম একটি নজির ছিল বংলার সুলতানরে র্অথায়নে গড়ে উঠা মক্কার ‘বাঙালি বশ্বিবদ্যিালয়’। বাংলার ইতহিাসে সে সময়টি ছিল এক সোনালী অধ্যায়। এর মোট উৎপাদন আনুমানকিভাবে বশ্বিরে মোট উৎপাদনরে (তথা GDP এর) ১২ শতাংশরে কাছাকাছি ছিল, যা সে সময়ে সমগ্র ইউরোপরে GDP  এর চেয়েও বেশি ছিল। এই বিশেষ অভিনব ঐতিহাসিক পটভুমি বুঝতে এসকল প্রত্নলিপি আমাদেরকে বিশেষভাবে সাহায্য করে। বর্তমান গ্রন্থটিতে নানা উৎস-আকর ঘেঁটে শিলালিপিগুলোর প্রতি নতুন করে দৃষ্টিপাত করা হয়েছে এবং এ অঞ্চলের সামাজিক, বুদ্ধিবৃত্তিক ও ধর্মীয় রূপান্তরের কারণগুলো গভীরভাবে সন্ধানের চেষ্টা করা হয়েছে। এছাড়া বইটিতে ইতিহাস ও সংস্কৃতির উৎস হিসাবে শিলালিপির গুরুত্বও বিশদভাবে আলোচিত হয়েছে। ইতিহসের এসব নিত্য-নতুন দিক উন্মোচন করার পাশাপাশি বহু অজ্ঞাত-অনালোচিত শিলালিপির বিবরণও প্রথমবারের মত এই গ্রন্থে তুলে ধরা হয়েছে । শিলালিপির পাঠোদ্ধার ও আলোচনার সাথে সাথে আহরিত তথ্যগুলোর নতুন আঙ্গিকে সৃজনশীল বিশ্লেষণের মাধ্যমে সেকালের রাজনৈতিক, প্রশাসনিক, সামাজিক ও সাংস্কৃতিক চিত্র ফুটিয়ে তোলা হয়েছে। এই এলাকার মধ্যযুগীয় শিলালিপি নিয়ে এইমাপের কাজ এই প্রথম এবং নিঃসন্দেহে অদ্বিতীয়। বাংলার ইতিহাস, পুরাতত্ত্ব ও শিল্পকলা ইত্যাদি বিষয়ে আগ্রহী গবেষকদের পাশাপাশি সাধারণ পাঠকদের জন্যও এই গ্রন্থে রয়েছে নানা চিন্তার খোরাক ও কৌতুহল-উদ্দীপক বিষয়বস্তু, যা যুগ যুগ ধরে বাঙালির অনুসন্ধিৎসু মনকে মাতিয়ে রাখবে।
অধ্যাপক সিদ্দিকের লেখা ইংরেজী বইয়ের সারাংশ
ইতিহাসের নানা অজানা তথ্যের উৎস প্রত্নলিপি। প্রাচীন কালের নানা বিচিত্র ও অভিনব বার্তা ধরা রয়েছে এগুলোতে। শিলালিপিতে ফার্সী ভাষার ব্যবহার সর্বপ্রথম যেসব অঞ্চলে দেখা দেয়, তার অন্যতম হল এই বাংলা দেশ। হিন্দু-মুসলমান নির্বিশেষে সেকালের বাঙালিরা আরবী-ফার্সী ভাষার চর্চা করে আনন্দ পেত। বাংলার ইতিহাসের এক ক্রান্তিকালের সংস্কৃতির ভাবগতিক বুঝতে এবং এই অঞ্চলে ধর্মীয় রূপান্তরের জটিল প্রক্রিয়া অনুধাবন করতে এসব শিলালিপি অপরিসীম সাহায্য করে। এগুলোতে লুকিয়ে থাকা বার্তাদি সে যুগের ধর্মীয় সম্প্রীতি, সাংস্কৃতিক ধারাবাহিকতা ও জাতিধর্মবর্ণ নির্বিশেষে নানা পরিচয়ের মানুষের পারস্পরিক বোঝাপড়ার এক অমুল্য ঐতিহাসিক দলিল। বাংলার স্থাপত্য অলংকরণে শিলালিপির স্থান বিশিষ্ট। লিপিশৈলীর সৌন্দর্য, শৈল্পিক স্ফুর্তি আর রূপের বৈচিত্রে এগুলো দারুন সমৃদ্ধ। শিলালিপির বাণীর তাৎপর্যে ও লিখিত বয়ানগুলোর মুল্যবান তথ্যের মধ্য দিয়ে সে সময়ের নানা অঞ্চলের মধ্যে সাংস্কৃতিক যোগাযোগ ও ধারাবাহিকতার এক পরিচয় মেলে, যা সত্যিকার অর্থেই ‘মধ্যযুগীয় বাংলার বিশ্বায়ন’ এর এক অনন্য নমুনা। এসব প্রত্নলিপি পড়ে সহজেই অনুমান করা যায় যে একটি নবাগত সভ্যতা গ্রামবাংলার সহজ-সরল প্রকৃতিলগ্ন জীবনযাত্রার সাথে মিলেমিশে ক্রমান্বয়ে একাকার হয়ে উঠেছিল। এই নতুন জীবনধারা নিছক আচার-অনুষ্ঠান ও বিশ্বাসের আড়ম্বরের মধ্যে সীমাবদ্ধ ছিলনা, বরং এ যেন এক নতুন সভ্যতার বাহক হিসাবে এসেছিল এবং পল্লীবাংলার সাদামাটা জীবনযাত্রার স্বাভাবিক বহিঃপ্রকাশে অঙ্গাঙ্গিভাবে জড়িত হয়ে পড়েছিল। শিলালিপিগুলোতে একদিকে যেমন আঞ্চলিক বৈচিত্র্য ফুটে উঠেছে, অন্যদিকে এগুলোতে বহুত্ববাদী বাঙালি সংস্কৃতি এবং একই সঙ্গে বিশ্বের নানান অঞ্চলে ছড়িয়ে ছিটিয়ে থাকা ‘বৈচিত্র্যের মধ্যে ঐক্য’ বার্তাটিও ধ্বনিত-অনুরণিত হয়েছে।
ইংরেজি
PUBLICATIONS
Books
Arabic and Persian Inscriptions of Bengal, Dhaka: ICSBA (International Centre for the Study of Bengal Art), 2017.
A Descriptive Catalogue of the Arabic and Persian Inscriptions in the Bangladesh National Museum, (Dhaka: Bangladesh National Museum, 2017).
Epigraphy and Islamic Culture: Inscriptions of the Early Muslim Rulers of Bengal 1205 – 1494 Oxon, U.K., Routledge: 2016.
Mashriq men Islami Tahzib ke Athar : Bangal ke ‘Arbi wa Farsi Katbat, Islamabad: National University of Science and Technology [NUST],  2013, (Persian translation by Layla Musazadeh, Katibaha, Tehran: Kalk Shirin, 2015).
Historical and Cultural Aspects of the Islamic Inscriptions: A Reflective Study of Some New Epigraphic Discoveries (Dhaka: International Centre for the Study of Art, 2010).
“Spiritual Dimensions of Islam: Sufism, Sheikhs and Khanqahs of Bengal”, in The Varied Facets of History: Essays in Honour of Aniruddha Ray, Edited by Ishrat Alam and Syed Ejaz Hussain, (Delhi: Primus Books, 2011), 125-159.
An Epigraphical Journey through Muslim Bengal (Written in Arabic under the title: Rihla Ma‘a al-Nuqush al-Kitabiyyah al-Islamiyyah fi Bilad al-Bangal رحلة مع النقوش الإسلامية في بلاد البنغال: دراسة تاريخية وحضارية، دمشق: دار الفكر) Damascus: Dar al-Fikr, 2004.
“Ecology in the Islamic East,” in Islam and Ecology: A Bestowed Trust, Edited by Richard C. Foltz, (Cambridge: Harvard University Press, 2003).
The Encyclopaedia of Islam, New Edition (Leiden: E. J. Brill) s.v. "Ruhmi," "Satga’on," "Sikandar Shah," "Sonarga’on," "Sundarban," "Sylhet," "Tirhut," "Tribeni," "Titumir,"
"Tughra' in Muslim India," and "Yaghistan."
“Splendour of Writing in Muslim Bengal Architecture” in Abhijñan: Studies in South Asian Archaeology and Art History of Artefacts, Felicitating A.K.M. Zakariah, Edited by Shahnaj Husne Jahan, British Archaeological Reports, International Series S1974 (Oxford, 2009), 130-143.
“Adina Masjid Inscriptions at Pandua,” in Abdul Karim Commemoration Volume, Edited by Shamsul Hossain, (Dhaka: Adorn Publication, 2008), 53-63.
“Calligraphy as Cultural Expression in Bengal” in History, Civilization and Culture of Barind Region of South Asia: Professor Yaqub Ali Felicitation Volume, Edited by Shahnawaz and M. Salih, Written in Bengali under the title:  Barendra Barenny (Dhaka: Somoy Prokashan, 2007), 507-520.
"Epigraphy and Islamic History," in Inscriptions as Art in the World of Islam, edited by Habibeh Rahim (New York: AMS Press, INC., [Forthcoming]).
Research Papers and Scholarly Articles
“Inscriptions as an Important Means for Understanding History of the Muslims”, Journal of Islamic Studies (Published by Oxford University Press for Oxford Centre for Islamic Studies, University of Oxford, England, UK) vol. 20, issue 2 (May, 2009), 213-250.
“Calligraphy and Islamic Culture: Reflection on Some New Epigraphic Discoveries in Gaur and Pandua,” Bulletin of the School of Oriental and African Studies (Published by Cambridge University Press for University of London) no. 1, vol. 68 (2005): 21-58.
"An Epigraphical Journey to an Eastern Islamic Land," Muqarnas: An Annual on Islamic Art and Architecture (Published by E. J. Brill, Leiden, Netherland for Harvard University)  7 (1990): 83-108.
“Socio-Cultural Expression in Mosque Architecture of Sultanate Bengal: With Special Reference to the Inscriptions of Adina Masjid,” Ancient Punjab, vol. 1, (2010), 97-129.
“Ecology and Nature in Islamic Culture and its Reflection on Islamic Art: With Special Attention to Architectural Calligraphy in Bengal)” Journal of Bengal Art, volume 15 (2010): 137-156.
“Diffusion of Islam & Articulation of a New Order,” Journal of the Research Society of Pakistan, vol. 45, no. 2 (January, 2009): 1-64.
مسلم بنگال کے کتبات میں فن خطاطی  کی جمالیاتی سحر انگیزی  (“Importance of Epigraphy in Islamic Civilization and Culture”, written in Urdu,)  Fikr-O-Nazr, (Published by Islamic Research Institute, International Islamic  University, Islamabad) vol. 47, no. 1 (July-September 2009): 86-135.
“Calligraphy as an Art in Architectural Inscriptions,” Jihat al-Islam (Published by Faculty of Islamic Studies, University of the Punjab) no. 2, vol. 1 (June, 2008), 81-110.
روائع الحضارة والثقافة الإسلامية في بلاد البنغال من خلال نقوشها الإسلامية (Written in Arabic, translation of this title: “Splendor of Islamic Civilization and Culture”) al-Qalam (Published by the Department of Islamic Studies, University of the  Punjab) no. 13, vol. 13 (June 2009): 416-445.
مع العناية الخاصة بالنقوش العربية في البنغال   الكتابات الإسلامية في جنوب آسيه وأثرها الحضاري  (Written in Arabic, translation of this title: “Splendor of Islamic Civilization and Culture”)  al-Adwa’ (Published by Shaykh Zayed Islamic Centre, University of the Punjab) no. 32, vol. 24 (December 2009): 185-209.
“Epigraphy in the World of Islam: Some Newly Discovered Inscriptions” Pratnatattva (Journal of Archaeology), volume 16 (June 2010): 45-62.
“Eden Garden and Paradisiacal River in Worldly Palaces: Water Cosmology in Some Arabic Verses in Gaur (Bengal) and Granada, (Andalusia)” Journal of Bengal Art, volume 11 (2008): 227-236.
“Cultural Continuity in the Medieval World of Islam,” Sharjah University Journal for Shari‘ah and Humanities, no. 2, vol. 2 (2008).
" Mosque as a Form of Socio-Cultural Expression," Journal of the Asiatic Society of Bangladesh, no. 2, vol. 52 (December 2007): 197-212.
“Advent of Islam in Bengal,” Dhaka University Journal for Islamic Studies, no. 1, vol. 1 (2007).
“Khan Jahan ‘Ali Mausoleum Complex Inscriptions at Khalifatabad” Journal of Bengal Art, volume 9-10 (2007).
"Masjid, Madrasah, Khanqah and Bridge: Reflections on Some Islamic Inscriptions," Journal of the Asiatic Society of Bangladesh, no 2, vol. 42 (December 1997).
"Epigraphy and Islamic Culture," Muslim Education Quarterly, no 3-4, vol. 8 (1991-92).
"Arabic Calligraphy in the Early Inscriptions," Muslim Education Quarterly, no 3, vol. 2 (1985): 77-88.
‘Khānqāh, Madrasa, and the Transmission of Kowledge in Bengal Tradition: Some Early Epigraphc Evidences’, in   Studies in South Asian Heritage: Essays in Memory of M Harunur Rashid, ed. Mokammad H Bhuiyan. Dhaka: Bangla Academy (2015): 373-402.
Siddiq, Mohammad Yusuf. ‘Muslim Banglar Itihase Shilalipi Chorchar Gurutto’ in Itihaser Pothe Pothe (Anirudhdha Roy Felicitation Volume, [Bengali text], ed. Ratnabali Chattapadhay and Susnat Dash (Kolkata, Progressive Publishers, forthcoming). 2016
‘Titles and Islamic Culture’, Islamic Studies volume 54, no. 1-2 (Islamabad: Spring-Summer 2009): 39-92.
‘Two Fabulous Inscriptions of the Sultanate Citadel in Gaur’, Samskrtavarttikā vol. 1, Part 2 (Kolkata): 196-215. 2017
.‘Lipikola ebong Islami Sanskriti: Banglar Sthapotte Arbi wo Farsi Shilalipir Boichitra’, Islamic Foundation Potrika vol. 57, no. 1 (Dhaka: forthcoming): 5-29.
‘Gaurer Shahi Kellar Duti Torondarer Shilalipir Upakhhan’, Bangladesh Asiatic Society Patrika vol 35, Winter Issue (Dhaka: Asiatic Society of Bangladesh): 115-138.
Islam in South Asia: A Regional Perspective by Asim Roy, in Muslim World Book Review, no. 1, vol. 18 (1998): 52-54.
Merchants & Faith: Muslim Commerce and Culture in the Indian Ocean by Patricia Risso, in Muslim World Book Review, no. 2, vol. 18 (1998): 32-33.
Muslim Communities in Asia ed. by T. N. Madan, in Muslim World Book Review, no. 2, vol. 18 (1998): 43-45.
The Fatimidis and their Traditions of Learnings by Heinz Halm, in Muslim World Book Review, no. 4, vol. 18 (1999): 31-33.
Royalty in Medieval India by K. A. Nizami, in Muslim World Book Review, no. 4, vol. 18 (1999): 21-23.
Advice on the Art of Governance : Mau‘izah-i-Jahangiri of Muhammad Baqir - An Indo-Islamic Mirror for Princes trans. Sajida Sultana Alvi, in Muslim World Book Review, no. 4, vol. 13 (1993): 42-44.
Subaltern Studies Vl : Writings on South Asian History and Society ed. Ranajit Guha, in Muslim World Book Review, no. 1, vol. 13 (1992): 42-44.
Living Islam : East and West by Shaykh Fadhlalla Haeri and Inner Secrets of the Path by Sayyid Haydar Amuli, in Muslim World Book Review, no. 4, vol. 10 (1990): 29-32.
Islam and Indian Culture by B.H. Pande, in Muslim World Book Review, no. 2, vol. 10 (1990): 30-31.
Architecture in Continuity : Building in the Islamic World Today  ed. Sherban Cantacuzino, in Muslim World Book Review, no. 1, vol. 10 (1989): 26-29.
LECTURES AND PRESENTATIONS
Spiritual Dimension of Bengal, 2nd International Conference on Religion and Spirituality in Society, Vancouver, Canada, February 20-22, 2012.
Calligraphy in Islamic Culture , World Congress for Islamic History and Civilization, University of Malaya, Kuala Lumpur, Malaysia, October 10-11, 2011.
Khanqahs and Their Inscriptions, Dhaka University, March 3, 2011.
Spiritual Reflection in the Islamic Inscriptions, Bangladesh History Congress, Itihas Academy, Dhaka, Dhaka, February 18, 2011.
A Reflective Look into Some Arabic Inscriptions from Alhambra, Andalusia, and Gaur, Bengal, World Congress for Middle Eastern Studies, European Institute of the Mediterranean, Barcelona, Spain, July 19-24, 2010 (Also chaired the session).
Early Religious Interaction Between Hindu and Muslim in the Eastern Frontier of South Asia: Some Literary and Epigraphic Evidences, International Conference on Inter-cultural and Inter-religious Dialogue in Islam, Buddhism and Hinduism, Guwahati University, Assam, India, February 4, 2010.
Popular Imagination and Public Life in Medieval Baghdad:  Alif Layla wa Layla and Medieval Arab Soceity, Reception of Arabian Nights in World Literature, Juwaharlal Nehru University, New Delhi, February 21-23, 2010.
Regional Expression of Islam in Bengal and the beginning of Hindu-Muslim Encounter: Some Early Literary and Epigraphic Evidences, International Congress of Bengal Studies, University of Delhi, New Delhi 11007, February 25-28, 2010.
Episode of 1971 and the Emergence of Bangladesh, Institute of Education and Research, University of the Punjab, Lahore, Pakistan, December 16, 2009.
Calligraphy as a Decorative Art in Islamic Architecture, Department of Architecture, University of Engineering and Technology, Lahore, Pakistan, April 16, 2009.
Persian in Bengal, Department of Islamic History, Kolkata University, Kolkata, West Bengal India, February 14, 2009.
Islam and Globalization, Department of Sociology, University of the Punjab, Lahore, Pakistan, January 31, 2008.
Cultural Continuity in the Islamic World, Department of Islamic Studies, Dhaka University, Bangladesh, November 9, 2007.
Art of Calligraphy in Islamic Culture, Institute of Bangladesh Studies, Rajshahi University, Bangladesh, August 6, 2006.
Religious and Cultural Continuity between Arab World and Bengal during Medieval Period, Second World Congress of Middle Eastern Studies, Amman, Jordan, June 11, 2006.
Islamic Civilization and Ecological Awareness: Environmental Issues in South Asia, Asiatic Society, Dhaka, August 16, 2005.
How to Approach History of South Asia, Prince Jalawi Center for Research and Islamic Studies, Sharjah, February 27, 2005.
Islamic Inscriptions as a Source of Information for Medieval South Asia , Fifth Arab Conference on Information, Damascus, July 4, 2002.
The Early Rooting of Islam in Bengal, International Conference on Asian Studies, University of Otago, Dunedin, New Zealand, November 24-27, 1999.
Commerce and Faith: Reflection on the Early Spread of Islam in South Asia, Islamic Legal Studies Program, Harvard University, Cambridge, April 1, 1998.
The Rise of Islam in Bengal and the Articulation of a New Order, Phillips Brooks House, Harvard University, Cambridge, March 11, 1997.
The Diffusion of Islam in South Asia: an Epigraphic Approach, Center for the Study of World Religions, Harvard University, Cambridge, March 3, 1997.
Islamic Inscriptions of South Asia, International Conference on Inscriptions in the World of Islam, Hofstra University, New York,  April 27, 1996.
Madrasas and Khanqahs in South Asia and Their Role in Islamic Education, St. Cross College, Oxford, U.K., March 3, 1992.
Epigraphy and Islamic Culture in South Asia, Annual Conference of the Association of Muslim Social Scientists, Detroit, Michigan,  October 27, 1990.
Epigraphy as a Source Material for Islamic History in South Asia, Seminar on Islamic History, State University of New York, Buffalo,  May 27, 1990.
Romance of an Eastern Islamic City in South Asia, Center for Middle Easter Studies, Harvard University, Cambridge,  February 12, 1990.
An Epigraphic Journey to an Eastern Islamic Land, Department of Near Eastern Languages and Civilizations,  Harvard University, Cambridge,  April 10, 1989.
Happiness Here and Hereafter-an Islamic Perspective, Holyoke Community College, Springfield, Massachusetts, March 15, 1989.
Harvard University, Cambridge, Arabic Inscriptions of South Asia and Their Cultural Implications, Aga Khan Program of Islamic Art, Fine Arts Department, Sackler Museum, April 22, 1988.
History of Islamic Calligraphy in South Asia, 13th Annual Conference of Epigraphic Society of India, Gauhati, Assam, December 10, 1987 (Presided over the session on Indo-Muslim Epigraphy).
বাংলা
সিদ্দিক, মুহাম্মদ ইউসুফ. “গৌড়ের শাহি-কেলস্নার দুটি তোরণদ্বারের শিলালিপির উপাখ্যান,” বাংলাদেশ এশিয়াটিক সোসাইটি পত্রিকা, ৩৫ খন্ড, শীত সংখ্যা (পৌষ ১৪২৪, ডিসেম্বর ২০১৭): ১১৫-১৩৮।
সিদ্দিক, মুহাম্মদ ইউসুফ. “বাংলায় ইসলাম: একটি পর্যালোচনা,” ইতিহাস প্রবন্ধমালা, বর্ষ ১৫, সংখ্যা ১৪, (ঢাকা, ইতিহাস একাডেমি, ২০১৮): ৭৩-৯০।
সিদ্দিক, মুহাম্মদ ইউসুফ. “লিপিকলা এবং ইসলামি সংস্কৃতি: বাংলার স্থাপত্যে আরবী ও ফার্সী শিলালিপির বৈচিত্র্য,” ইসলামি ফাউন্ডেশন পত্রিকা ৫৭ বর্ষ, ১ সংখ্যা (ঢাকা: জুলাই-সেপ্টেম্বর ২০১৭): ৫-২৯।
সিদ্দিক, মুহাম্মদ ইউসুফ. “বাংলার শিলালিপির গুরম্নত্ব,”  ইসলামি ফাউন্ডেশন পত্রিকা ৫৮ বর্ষ, ২য় সংখ্যা (ঢাকা:  অক্টোবর-ডিসেম্বর ২০১৮): ১৫১-১৯৬।
সিদ্দিক, মুহাম্মদ ইউসুফ. “বাংলায় ইসলামের আবির্ভাব ও বিকাশ এবং একটি নতুন ধারার গোড়াপত্তন,” বাংলা একাডেমি পত্রিকা, ৫৯-৬২ বর্ষ, সংখ্যা ১ম-৪র্থ (ঢাকা: বাংলা একাডেমি, ২০১৫-১৮): ৫৮-৯৪।
সিদ্দিক, মুহম্মদ ইউসুফ. “নিদ্রিত শিলার চিত্রিত লিপি”, দেশ, ৮৬ বর্ষ, ৪ সংখ্যা, কলকাতা (১৭ ডিসেম্বর, ২০১৮): 29–35|
সিদ্দিক, মুহাম্মদ ইউসুফ. “প্রকৃতি, নান্দনিক চৈতন্য ও মরমিবাদ: বাংলার ইসলামি শিলালিপির আধ্যাত্নিক দিক,” ইতিহাস প্রবন্ধমালা, বর্ষ ১৬, সংখ্যা ১৫, (ঢাকা, ইতিহাস একাডেমি, ২০১৯): ২৯-৪৬।
সিদ্দিক, মুহাম্মদ ইউসুফ. “প্রাচীন শিলালিপি,” উত্তরাধিকার নতুন অভিযাত্রা ৬, বর্ষ ৪৪, সংখ্যা ০৪, নবপর্যায় ৮২ (ঢাকা, বাংলা একাডেমি, মাঘ ১৪২৬-জৈষ্ঠ ১৪২৭/জুন ২০২০): ২১৬-২৮।
সিদ্দিক, মুহাম্মদ ইউসুফ. “খলিফাতাবাদে খান জাহানের সমাধি ও শিলালিপি,” ইসলামি ফাউন্ডেশন পত্রিকা, বর্ষ ৫৯, সংখ্যা ৩ (জানুয়ারি-মার্চ, ২০২০): ১৬৫-১৮৭।
সিদ্দিক, মুহাম্মদ ইউসুফ. “পুরাকীর্তিতে ফুটে উঠা বাংলার চিত্র,” উত্তরাধিকার নতুন অভিযাত্রা ১০, বর্ষ ৪৪, সংখ্যা ০৮, নবপর্যায় ৮৬ (ঢাকা, বাংলা একাডেমি, চৈত্র ১৪২৭/২০২১): ৮১-৯৬.
সিদ্দিক, মুহাম্মদ ইউসুফ. নিদ্রিত শিলার মুখরিত লিপি: বাংলার আরবী-ফার্সী লেখমালা (ঢাকা: আগামী প্রকাশনী, ২০২১)।
সি. এইচ. কুনহাম্বু
সিএইচ কুনহাম্বু হলেন কেরালার একজন ভারতীয় রাজনীতিবিদ, যিনি বর্তমানে ২০২১ সালের মে থেকে উডমা নির্বাচনী এলাকার বিধায়ক হিসেবে দায়িত্ব পালন করছেন। তিনি মঞ্জেশ্বর (রাজ্য বিধানসভা কেন্দ্র) থেকে ১২তম কেএলএ-র সদস্য ছিলেন।
শৃঙ্গেরি
শৃঙ্গেরি, ভারতের কর্ণাটক রাজ্যের চিকমাগালুর জেলার একটি পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬৭২ মিটার (২২০৪ ফুট)।
২০১৭ আয়ারল্যান্ড ক্রিকেট দলের ইংল্যান্ড সফর
আয়ারল্যান্ড জাতীয় ক্রিকেট দল দুইটি একদিনের আন্তর্জাতিক খেলার জন্য ইংল্যান্ড সফর করে, যা মে ২০১৭-এ অনুষ্ঠিত হয়।
শৃঙ্গেরি
জনসংখ্যার উপাত্ত
ভারতের ২০০১ সালের আদমশুমারি অনুসারে শ্রীঙ্গেরী শহরের জনসংখ্যা হল ৪২৫৩ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৮৩%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৭৯%। সারা ভারতের সাক্ষরতার হার ৫৯.৫%, তার চাইতে শ্রীঙ্গেরী এর সাক্ষরতার হার বেশি।
কৃত্তিবাসী রামায়ণ
পঞ্চদশ শতাব্দীর বাঙালি কবি কৃত্তিবাস ওঝা কর্তৃক বাংলা ভাষায় অনূদিত রামায়ণ কৃত্তিবাসী রামায়ণ বা শ্রীরাম পাঁচালী নামে পরিচিত। কৃত্তিবাসী রামায়ণ-এর প্রধান বৈশিষ্ট্য হল এটি পাঁচালীর আকারে পয়ার ছন্দে রচিত এবং মূল সংস্কৃত রামায়ণের আক্ষরিক অনুবাদ নয়। উপরন্তু কৃত্তিবাস রামায়ণ-বহির্ভূত অনেক গল্প এই অনুবাদে গ্রহণ করেছিলেন। তদুপরি, তিনি বাংলার সামাজিক রীতিনীতি ও লৌকিক জীবনের নানা অনুষঙ্গের প্রবেশ ঘটিয়ে তিনি বাল্মীকি-রামায়ণ উপাখ্যানের বঙ্গীকরণ করেন, যা অনেক ক্ষেত্রে প্রকৃত বাল্মিকী রামায়ণ অপেক্ষা ভিন্ন। যেমন রামায়ণের মূল রচয়িতা বাল্মিকী তাঁর রচনায় রামচন্দ্রকৃত দুর্গাপূজার কথা উল্লেখ করেন নি, এমনকি রামায়ণের অন্য কোনো অনুবাদেও তা দেখা যায় না। কিন্তু কৃত্তিবাস ওঝা তার রামায়ণে এটি কোনো তথ্যসূত্র ছাড়াই উল্লেখ করেন। এছাড়াও তিনি রামায়ণের চরিত্রগুলো তৎকালীন সাধারণ বঙ্গীয় সমাজের আলোকে ব্যাখ্যা করেছেন, যা বাল্মিকী রামায়ণে বর্ণিত একই চরিত্রের সাথে একই রকম নয়।
রবীন্দ্রনাথ ঠাকুরের ভাষায়, এই কাব্যে "প্রাচীন বাঙালি সমাজই আপনাকে ব্যক্ত করিয়াছে।" বাঙালি সমাজে এই বইটি ব্যাপক জনপ্রিয় এবং বাংলার ঘরে ঘরে পঠিত। কয়েক শতাব্দী ধরে বইটি নানাভাবে পরিমার্জিত ও পরিবর্ধিত হয়েছে। ১৮০২ সালে উইলিয়াম কেরির প্রচেষ্টায় শ্রীরামপুর মিশন প্রেস থেকে কৃত্তিবাসী রামায়ণ প্রথম পাঁচ খণ্ডে মুদ্রিত হয়। এরপর ১৮৩০-৩৪ সালে জয়গোপাল তর্কালঙ্কারের সম্পাদনায় দুখণ্ডে এর দ্বিতীয় সংস্করণ প্রকাশিত হয়। বর্তমানে কৃত্তিবাসী রামায়ণের প্রাপ্ত মোট ২,২২১ টি হস্তলিখিত পুঁথি পশ্চিমবঙ্গ ও বাংলাদেশের বিভিন্ন বিশ্ববিদ্যালয়ে সংরক্ষিত রয়েছে।
শাক্ত ও বৈষ্ণব ভাবাদর্শের ছায়াপাত
মূল বাল্মীকি রামায়ণে রাম দেবতা নন — তিনি দেবোপম পুরুষোত্তম, মানুষী শক্তি ও বজ্রকঠোর বীর্যসত্ত্বার বহিঃপ্রকাশ। কিন্তু কৃত্তিবাসী রামায়ণে রামচন্দ্র সকলের আরাধ্য অবতার, তুলসীচন্দনে লিপ্ত দেববিগ্রহ। তিনি কোমল করের ইঙ্গিতে সৃষ্টি-স্থিতি-সংহার করতে পারেন; বংশীধারী কৃষ্ণের মতই তাঁর চক্ষু প্রেমাশ্রুপূর্ণ। এই কাব্যের পুথিগুলিতে রাম ও রাবণের ভীষণ যুদ্ধস্থলকে গৈরিক-রেণু-রঞ্জিত হরিনাম সংকীর্তনভূমি বলে ভ্রম হয় এবং যুদ্ধের দামামা-রোল মাঝে-মাঝে বৈষ্ণব খোল-করতালের মৃদুতা গ্রহণ করে। এইভাবে সংস্কৃত রামায়ণ পরিবর্তিত হয়ে শাণিত তলোয়ারের চেয়ে বাঙালি ঘরের নয়নাশ্রুর প্রভাবশীল অস্ত্রের উপযোগী হয়ে দাঁড়িয়েছিল।
প্রতিপক্ষের প্রতি যুদ্ধক্ষেত্রে ভূপতিত হয়ে রাক্ষস বীরবাহুর বিনীত "অকিঞ্চনে দয়া কর রাম রঘুবর" এবং রাক্ষসশ্রেষ্ঠ দশানন রাবণের "অপরাধ মার্জ্জনা করহ দয়াময়" উক্তিতে বাংলার কৌপিনসার শিখাযুক্ত বৈষ্ণবভক্তের রূপ প্রতীয়মান হয়। বিভীষণপুত্র তরণীসেন রামনামের অঙ্গশোভা করে বৈরাগীর সাজে যুদ্ধে গমন করেন এবং বিপক্ষ যোদ্ধা রামচন্দ্রের শরীরে ভগবানের বিশ্বরূপ অবলোকন করেন। সমাগত যুদ্ধার্থীর ভক্তিতে রাম-লক্ষ্মণও শ্রীচৈতন্য-নিত্যানন্দের মতো বৈষ্ণবোচিত বিনয়ে উচ্ছ্বসিত হয়ে অশ্রুপাত করতে থাকেন। মনে করা হয়, রামায়ণের এইসব পরিবর্তন তখনকার বঙ্গীয় সমাজজীবনের প্রকৃতি (বৈষ্ণব-নীতি) অনুসারেই সংঘটিত হয়েছিল।
তবে মূল বাল্মীকি রামায়ণের প্রতিধ্বনিও কাব্যটির বিভিন্ন পুথিতে অল্পবিস্তর শ্রুত হয়, যেমন: সর্ব্ব সুলক্ষণ যার হয় অধিষ্ঠান। হিংসার ঈষৎ নাই, চন্দ্র সূর্যের সমান। ইন্দ্র যম বায়ু বরুণ যেই বলবান। ত্রিভুবনে নাই কেহ তাহার সমান।
রাম ও লক্ষ্মণের সৌহার্দ্য, কৌশল্যার শোকসন্তাপ, ক্ষাত্রতেজ ও ব্রহ্মচর্যের চেয়ে সীতার গৃহবধূর মত লজ্জাবনত মাধুরী — রামায়ণের কৃত্তিবাসী অনুবাদেই অধিকতর সুন্দরভাবে প্রকাশিত হয়েছে।
বিদেশী উপাখ্যানের সঙ্গে সাদৃশ্য
দ্বাদশ শতকে ইউরোপ-এ প্রচলিত অনেক লোকায়ত আখ্যানের সাথে কৃত্তিবাসী রামায়ণের কোনও কোনও কাহিনির মিল পাওয়া যায়, যা বাল্মীকি রামায়ণের মধ্যে দৃষ্ট হয় না।
গেলিক উপাখ্যানের দৈত্য বা অপদেবতা Balor-এর মতই বাংলা রামায়ণের ভস্মলোচন এক চোখ সর্বদা ঠুলি দিয়ে ঢেকে রাখত এবং যুদ্ধক্ষেত্রে ঠুলি খুলে শত্রুর দিকে তাকিয়ে তাকে ভস্ম করে দিত। আরেক গেলিক কাহিনির King Lludd-এর রাজ্যের এক চোর ছিল, যে কৃত্তিবাসী রামায়ণের মহীরাবণের মতই মন্ত্রবলে সব লোককে নিদ্রাভিভূত করতে পারত।
প্রভাব
ষোড়শ শতকে ভক্তকবি তুলসীদাস রচিত হিন্দি রামায়ণ রামচরিতমানস-এর সৃজনে এই কাব্যটির ভক্তিরসাত্মক ব্যঞ্জনা বিপুল প্রভাব বিস্তার করেছে। তাছাড়া, কৃত্তিবাস ওঝা প্রণীত এই রামকথা পরবর্তীযুগের কবি মাইকেল মধুসূদন দত্ত এবং রবীন্দ্রনাথ ঠাকুরকে গভীরভাবে প্রভাবিত করেছিল।
পলিমারের আণবিক ভর বন্টন
সংযোজন বা ঘনীভবন উভয় ধরনের পলিমারকরণ প্রক্রিয়া প্রাপ্ত পলিমার নমুনার আণবিক ভর থাকে যার বণ্টন পরিসংখ্যান পদ্ধতিতে হিসাব করা হয়। কোন নির্দিষ্ট আণবিক ভরের পলিমারের ভর ভগ্নাংশ (W) বনাম আণবিক ভর (M) এর একটি লেখচিত্র অঙ্কন করা যাক।
২নং ওয়ার্ড, বরিশাল সিটি কর্পোরেশন
২নং ওয়ার্ড বাংলাদেশের বরিশাল সিটি কর্পোরেশনের আওতাধীন একটি ওয়ার্ড।
পলিমারের আণবিক ভর বন্টন
উপর্যুক্ত লেখচিত্রে একটি চূড়া থাকলেও,সবক্ষেত্রে একটি চূড়া পাওয়া যায় না, কোনো কোনো পলিমারের ক্ষেত্রে একাধিক চূড়াবিশিষ্ট লেখচিত্র পাওয়া যেতে পারে। কলিগেটিভ ধর্মভিত্তিক পদ্ধতি বা প্রান্ত বিশ্লেষণ পদ্ধতির মধ্যে যে পদ্ধতিতেই পলিমারের আণবিক ভর নির্ণয় করা হোক না কেন,প্রত্যেক ক্ষেত্রেই একটি গড়মান পাওয়া যা, যা সংখ্যা গড় আণবিক ভর নামে পরিচিত।একে গানিতিকভাবে নিম্নরুপে প্রকাশ করা যায়।
২নং ওয়ার্ড, বরিশাল সিটি কর্পোরেশন
আয়তন
বরিশাল সিটি কর্পোরেশনের ২নং ওয়ার্ডের আয়তন ০.৫৯ বর্গ কিলোমিটার।
জনসংখ্যা
২০১১ সালের আদমশুমারি অনুযায়ী ২নং ওয়ার্ডের জনসংখ্যা ১৩,৮৮৮ জন। এর মধ্যে পুরুষ ৭,০৫৬ জন এবং মহিলা ৬,৮৩২ জন। মোট পরিবার ৩,৪২৪টি।
প্রশাসনিক কাঠামো
বরিশাল সিটি কর্পোরেশনের আওতাধীন ২নং ওয়ার্ডের প্রশাসনিক কার্যক্রম কাউনিয়া থানার আওতাধীন এবং এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ।
শিক্ষা
২০১১ সালের আদমশুমারি অনুযায়ী ২নং ওয়ার্ডের সাক্ষরতার হার ৮১.৪%।
প্রকট চিকিৎসাবিজ্ঞান
প্রকট চিকিৎসাবিজ্ঞান (Acute medicine) বলতে অন্তররোগ চিকিৎসাবিজ্ঞানের একটি শাখাকে বোঝায়, যাতে হাসপাতালে বিভিন্ন ধরনের জরুরি চিকিৎসনীয় অবস্থা নিয়ে ভর্তিকৃত প্রাপ্তবয়স্ক রোগীদের তাৎক্ষণিক ও দ্রুত বিশেষজ্ঞ ব্যবস্থাপনার বিষয়টি অধ্যয়ন করা হয়। ২০০০-এর দশকের শুরুতে চিকিৎসাবিজ্ঞানের একটি নিবেদিত ক্ষেত্র হিসেবে যুক্তরাজ্যে প্রকট চিকিৎসাবিজ্ঞানের বিকাশ ঘটে। একই সময়ে দেশটির বহুসংখ্যক হাসপাতালে প্রকট চিকিৎসা বিভাগ  (Acute medical unit) প্রতিষ্ঠা করা হয়। প্রকট চিকিৎসাবিজ্ঞান ক্ষেত্রটি অপেক্ষাকৃত ব্যাপক জরুরি চিকিৎসাবিজ্ঞান ক্ষেত্রটি থেকে স্বতন্ত্র। জরুরি চিকিৎসাবিজ্ঞানে হাসপাতালের জরুরি বিভাগে ভর্তিকৃত সব ধরনের রোগীর ব্যবস্থাপনা সম্পর্কে অধ্যয়ন করা হয়, অন্যদিকে প্রকট চিকিৎসাবিজ্ঞানে কেবলমাত্র অন্তররোগ চিকিৎসা বিশেষজ্ঞ দ্বারা নির্ণীত রোগের ব্যবস্থাপনা নিয়ে অধ্যয়ন করা হয়। উত্তর আমেরিকা মহাদেশে প্রচলিত হাসপাতাল চিকিৎসাবিজ্ঞান ক্ষেত্রটির সাথে এই ক্ষেত্রটির সাদৃশ্য ও বৈসাদৃশ্য উভয়ই বিদ্যমান, যা যুক্তরাজ্য ও উত্তর আমেরিকার স্বাস্থ্যব্যবস্থাগুলির মধ্যকার পার্থক্যগুলির একটি প্রতিফলন।
সাহেবগঞ্জ জেলা
সাহেবগঞ্জ জেলা ঝাড়খণ্ডের, রাজ্যের ২৪টি জেলার একটি। জেলাটির সদরদপ্তর ও বড় শহর সাহেবগঞ্জ। জেলাটি ঝাড়খন্ড রাজ্যের সাঁওতাল পরগনা বিভাগের অন্তর্গত।
মহকুমা
সাহেবগঞ্জ জেলা মোট দুটি মহকুমায় বিভক্ত যথাঃ সাহেবগঞ্জ মহকুমা এবং রাজমহল মহকুমা। মহকুমাগুলি আবার নটি সমষ্টি উন্নয়ন ব্লকে বিভক্ত যেগুলি হলো
সাহেবগঞ্জ মহকুমা
সাহেবগঞ্জ, মান্দরো, বোরিও ও বারহাইট
রাজমহল মহকুমা
তালঝাড়ী, রাজমহল, উদুয়া, পাথনা ও বাঢ়ারুয়া
অর্থনীতি
সাহেবগঞ্জ জেলা অর্থনৈতিকভাবে খুব পিছিয়ে। সাহেবগঞ্জ ভারতের ২৫০টি অতি-অনুন্নত জেলাগুলির একটি।
ভাষা
সাহেবগঞ্জ জেলার সংখ্যাগরিষ্ঠ ভাষা হল বাংলা (২৮.৮৬%)। বাংলা ছাড়াও ২৬.৩৩% মানুষ হিন্দি ও ২১.৮৬% মানুষ সাঁওতালি ভাষায় কথা বলেন। এই জেলার সরকারি ভাষা হল হিন্দি।
ধর্ম
ইসলাম ৩৮.৪৫ হিন্দু ৫২.৫৬ খ্রিষ্টান ২.৬৭ বৌদ্ধ ০.৫৮ অনন্যা ৫.৭৪
বাহিরগোলা রেলওয়ে স্টেশন
বাহিরগোলা রেলওয়ে স্টেশন বাংলাদেশের রাজশাহী বিভাগের সিরাজগঞ্জ জেলার একটি অব্যবহৃত রেলওয়ে স্টেশন। ১৯৯৮ সালে বঙ্গবন্ধু সেতু চালু করা হলে এই স্টেশন সহ সিরাজগঞ্জ ঘাট রেলওয়ে স্টেশন বন্ধ হয়ে যায়।
ইতিহাস
ঈশ্বরদী-সিরাজগঞ্জ লাইনটি ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা নির্মিত হয়।  এসময় বাণিজ্যিক গুরুত্ব বিবেচনা করে একমাত্র সিরাজগঞ্জ শহরেই রায়পুর, বাজার স্টেশন, বাহিরগোলা এবং যমুনার ঘাট নামে চারটি রেল স্টেশন ছিল। কালের বিবর্তনে বাহিরগোলা ও সিরাজগঞ্জ ঘাট বন্ধ হয়ে যায়। সেই সাথে বঙ্গবন্ধু সেতু চালু হওয়ার পর সিরাজগঞ্জ শহর অনেকাংশেই রেল সংযোগ থেকে বিচ্ছিন্ন হয়ে পড়ে।
পরিষেবা
বাহিরগোলা রেলওয়ে স্টেশনে ১৯৯৮ সালের পর থেকে কোনো ট্রেন পরিষেবা নেই।
ঘাগড়া ইউনিয়ন
ঘাগড়া ইউনিয়ন নামে বাংলাদেশে মোট ৪টি ইউনিয়ন রয়েছে। যথা:
তু যে সেই
তু যে সেই ২০১৬ সালে মুক্তি পাওয়া ওড়িয়া ভাষার চলচ্চিত্র। চলচ্চিত্রটির পরিচালক ও চিত্রনাট্যকার অশোক পতি এবং সংলাপ রচয়িতা রণজিত পট্টনায়ক। ছবিটির প্রযোজক সিতারাম আগরওয়াল এবং পরিবেশক স্বার্থক প্রোডাকশন লিমিটেড।
আহরারুল হিন্দ
আহরারুল হিন্দ (উর্দু: احرار الہند; আলোকিত। ভারতের স্বাধীনতা সংগ্রামীরা) পাকিস্তানের একটি জঙ্গী ইসলামপন্থী দল ছিল যা ২০১৪ সালের ফেব্রুয়ারিতে তেহরিক-ই-তালিবান পাকিস্তান (টিটিপি) থেকে বিচ্ছিন্ন হয়ে যায়। পাকিস্তান সরকার এবং টিটিপির মধ্যে শান্তি আলোচনার সময় আহরার-উল-হিন্দ গণমাধ্যমকে একটি বিবৃতি জারি করে আলোচনা প্রত্যাখ্যান করে এবং ঘোষণা দেয় যে তারা কোন শান্তি চুক্তি গ্রহণ করবে না। প্রাথমিক ঘোষণার পর, দলটি ২০১৪ সালের আগস্টমাসে জামাত-উল-আহরার গ্রুপে একীভূত হওয়ার আগে ইসলামাবাদ আদালতে হামলা সহ পাকিস্তানে বেশ কয়েকটি হামলার দায় স্বীকার করে।
ব্যুৎপত্তি
গোষ্ঠীর নামের আক্ষরিক অর্থ ভারতের মুক্তিযোদ্ধা (সামগ্রিকভাবে ভারতীয় উপমহাদেশকে উল্লেখ করে)। এক তালেবান দলের কমান্ডারের মতে, এই দলটি মজলিস-ই-আহরার-উল-ইসলাম থেকে "আহরার" নাম টি পেয়েছে, কারণ আহরারিরা ভারত বিভাজন এবং পাকিস্তান গঠনের বিরুদ্ধে ছিল; তারা বরং বিশ্বাস করত যে সমগ্র উপমহাদেশই তাদের জন্মভূমি। কমান্ডার বলেছিলেন, দলটি উপমহাদেশের অবশিষ্ট অংশে তাদের কার্যক্রম সম্প্রসারণের পরিকল্পনা করেছিল।
তেহরিক-ই-তালিবান পাকিস্তান থেকে বিভক্ত
এই গোষ্ঠীতে বেশিরভাগই মোহাম্মাদ এজেন্সির উপজাতিদের দক্ষিণ পাঞ্জাবের পাঞ্জাবি তালেবানের কিছু সদস্যের সাথে ছিল। এর অনেক সদস্য পূর্ব আফগানিস্তানের । যদিও দলটি সরকারের সাথে শান্তি আলোচনার বিরোধিতার কারণে এবং একটি নির্দিষ্ট পরচা সাবের পরামর্শের পরে টিটিপি থেকে বিচ্ছিন্ন হয়ে গেছে বলে দাবি করেছে  কিছু পর্যবেক্ষক বিশ্বাস করেন  টিটিপি এই দলটিকে যুদ্ধবিরতি আলোচনা ব্যাহত না করে ডেনিবল আক্রমণ চালানোর জন্য ব্যবহার করেছিল।
টিটিপির সাথে সম্পর্ক
পাকিস্তান সরকার আহরার-উল-হিন্দকে অস্বীকার করে শান্তি আলোচনা চালিয়ে যাওয়ার জন্য টিটিপির একটি শর্ত তৈরি করে, একই সাথে আহরার-উল-হিন্দ ঘাঁটিতে বিমান হামলা চালায়। জবাবে তালেবান যুদ্ধবিরতি ঘোষণা করে এবং আহরার-উল-হিন্দ-এর সাথে মোকাবিলার শর্ত মেনে নেয়। এই ঘোষণার পর, গ্রুপটি ২০১৪ সালের মার্চ মাসে ইসলামাবাদ হাইকোর্টে হামলার দাবি করে।
২০১৪ সালের আগস্ট মাসে ওমর খালিদ খোরাসানি আহরার-উল-হিন্দকে অন্যান্য ভিন্নমতাবলম্বী টিটিপি কমান্ডারদের সাথে জামাত-উল-আহরার নামে একটি নতুন দলে একীভূত করেন, যা ২০১৪ সালের সেপ্টেম্বরে আনুষ্ঠানিকভাবে তেহরিক-ই-তালেবান পাকিস্তান থেকে বিচ্ছিন্ন হয়ে যায়।
বেগুসরাই জেলা
বেগুসরাই জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর বেগুসারাই।
ব্যুৎপত্তি
‘বেগুসরাই’ নামটি এসেছে ‘বেগমসরাই’ (অর্থাৎ রানির সরাইখানা) কথাটি থেকে। ‘বেগমসরাই’ পরবর্তীকালে ‘বেগুসরাই’ নামে পরিচিতি লাভ করে।
ইতিহাস
প্রাচীনকালে বেগুসরাই অঞ্চলটি মিথিলা অঞ্চলের অন্তর্ভুক্ত ছিল। ১৮৭০ সালে বেগুসরাই মুঙ্গের জেলার একটি মহকুমার স্বীকৃতি পায়। ১৯৭২ সালে বেগুসরাই পৃথক জেলার মর্যাদা লাভ করে।
ভূগোল
বেগুসরাই জেলা আয়তন । এই জেলার আয়তন ইন্দোনেশিয়ার বিয়াক দ্বীপের আয়তনের প্রায় সমান। বেগুসরাই জেলা গঙ্গার উত্তর পাড়ে অবস্থিত। এই জেলাটি মুঙ্গের বিভাগের অন্তর্গত।
অর্থনীতি
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় বেগুসরাই জেলার নাম নথিভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, এই জেলা তার মধ্যে অন্যতম।
জনপরিসংখ্যান
২০১১ সালের জনগণনা অনুসারে, বেগুসরাই জেলার জনসংখ্যা ২,৯৭০,৫৪১। এই জেলার জনসংখ্যা আর্মেনিয়া রাষ্ট্র বা মার্কিন যুক্তরাষ্ট্রের মিসিসিপি রাজ্যের প্রায় সমান। জনসংখ্যার হিসেবে ভারতের ৬৪০টি জেলার মধ্যেীই জেলার স্থান ১২৮তম। বেগুসরাই জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ছিল২৬.৪৪%। বেগুসরাই জেলার লিঙ্গানুপাতের হার প্রতি ১০০০ পুরুষে ৮৯৫ জন মহিলা এবং সাক্ষরতার হার ৬৩.৮৭%।
বনাঞ্চল
১৯৮৯ সালে বেগুসরাই জেলায় কানোয়ারঝিল বন্যপ্রাণী অভয়ারণ্য গঠিত হয়। এই অভয়ারণ্যের আয়তন ।
সংস্কৃতি
সংস্কৃতি শব্দটির আভিধানিক অর্থ চিৎপ্রকর্ষ বা মানবীয় বৈশিষ্ট্যের উৎকর্ষ সাধন। ইংরেজি Culture-এর প্রতিশব্দ হিসেবে সংস্কৃতি শব্দটি ১৯২২ সালে বাংলায় প্রথম ব্যবহার শুরু হয়।